คำสั่งสำนักงานคณะกรรมการกำกับและส่งเสริมคำสั่งสำนักงานคณะกรรมการกำกับและส่งเสริมการประกอบธุรกิจประกันภัยที่๑๙/๒๕๕๐เรื่องการมอบหมายอำนาจหน้าที่[๑] เพื่อให้การดำเนินงานของสำนักงานคณะกรรมการกำกับและส่งเสริมการประกอบธุรกิจประกันภัยเป็นไปอย่างมีประสิทธิภาพบรรลุประสิทธิผล อาศัยอำนาจตามความในมาตรา ๔ แห่งพระราชบัญญัติประกันวินาศภัย พ.ศ.๒๕๓๕ มาตรา ๕ แห่งพระราชบัญญัติประกันชีวิติ พ.ศ. ๒๕๓๕ มาตรา ๓ มาตรา ๓๓แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ. ๒๕๕๐ประกอบข้อบังคับสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยการมอบอำนาจให้ปฏิบัติงานแทน พ.ศ. ๒๕๕๐เลขาธิการคณะกรรมการกำกับและส่งเสริมการประกอบธุรกิจประกันภัย จึงมีคำสั่ง ดังนี้ข้อ ๑มอบหมายรองเลขาธิการคณะกรรมการกำกับและส่งเสริมการประกอบธุรกิจประกันภัยสายกำกับ๑.๑ เป็นนายทะเบียนตามพระราชบัญญัติประกันวินาศภัยพ.ศ. ๒๕๓๕ ทั้งนี้เฉพาะ๑.๑.๑ อำนาจตามความในมาตรา ๑๖และอำนาจตามประกาศที่ออกตามความในมาตราดังกล่าว เว้นแต่การลงนามในใบอนุญาตเปิดสาขาเปลี่ยนแปลงประเภทสาขา และใบแทนใบอนุญาตต่างๆ ของสาขา๑.๑.๒ อำนาจตามความในมาตรา ๒๙ มาตรา ๓๐ เว้นแต่ก) อำนาจแก้ไขเปลี่ยนแปลงเพิ่มเติมหรือยกเลิกแบบและข้อความกรมธรรม์ประกันภัย เอกสารประกอบ เอกสารแนบท้ายตามความในมาตรา ๒๙ วรรคสอง และเปลี่ยนอัตราเบี้ยประกันภัยตามความในมาตรา ๓๐วรรคสองข) อำนาจแก้ไขเปลี่ยนแปลงเพิ่มเติมหรือยกเลิกแบบและข้อความกรมธรรม์ประกันภัย และเปลี่ยนอัตราเบี้ยประกันภัยตามกฎหมายว่าด้วยการคุ้มครองผู้ประสบภัยจากรถการประกันภัยรถยนต์ค)อำนาจแก้ไขเปลี่ยนแปลงเพิ่มเติมหรือยกเลิกแบบและข้อความกรมธรรม์ประกันภัยมาตรฐานและเปลี่ยนอัตราเบี้ยประกันภัยมาตรฐานง)อำนาจแก้ไขเปลี่ยนแปลงเพิ่มเติมหรือยกเลิกแบบและข้อความกรมธรรม์ประกันภัยและเปลี่ยนแปลงอัตราเบี้ยประกันภัย ที่บริษัท ไทยรับประกันภัยต่อ จำกัด (มหาชน) และสมาคมประกันวินาศภัยยื่นคำขอรับความเห็นชอบ๑.๑.๓ อำนาจในการอนุญาตตามมาตรา ๓๑ (๒)๑.๑.๔ อำนาจตามประกาศที่ออกตามความในมาตรา ๓๗เรื่อง การประเมินราคาทรัพย์สินและหนี้สินของบริษัทเว้นแต่ในส่วนที่เกี่ยวข้องกับอสังหาริมทรัพย์ที่มีราคาตั้งแต่สามสิบล้านขึ้นไป๑.๑.๕ อำนาจตามประกาศที่ออกตามความในมาตรา ๓๗เรื่อง การประกันภัยต่อ๑.๒ เป็นนายทะเบียนตามพระราชบัญญัติประกันชีวิตพ.ศ. ๒๕๓๕ ทั้งนี้เฉพาะ๑.๒.๑ อำนาจตามความในมาตรา ๑๗ และอำนาจตามประกาศที่ออกตามความในมาตราดังกล่าวเว้นแต่การลงนามในใบอนุญาตเปิดสาขา เปลี่ยนแปลงประเภทสาขา และใบแทนใบอนุญาตต่างๆของสาขา๑.๒.๒ อำนาจตามความในมาตรา ๒๙ มาตรา ๓๐ เว้นแต่อำนาจแก้ไขเปลี่ยนแปลง เพิ่มเติม หรือยกเลิกแบบและข้อความกรมธรรม์ประกันภัย เอกสารประกอบเอกสารแนบท้าย ตามความในมาตรา ๒๙ วรรคสอง และเปลี่ยนอัตราเบี้ยประกันภัยตามความในมาตรา ๓๐ วรรคสอง๑.๒.๓ อำนาจตามประกาศที่ออกตามความในมาตรา ๓๘เรื่อง การประเมินราคาทรัพย์สินและหนี้สินของบริษัทเว้นแต่ในส่วนที่เกี่ยวกับอสังหาริมทรัพย์ที่มีราคาตั้งแต่สามสิบล้านขึ้นไป๑.๒.๔ อำนาจตามประกาศที่ออกตามความในมาตรา ๓๘เรื่อง การประกันภัยต่อข้อ ๒มอบหมายผู้อำนวยการฝ่ายกำกับกิจกรรมทางการเงินและการลงทุน๒.๑เป็นนายทะเบียนตามพระราชบัญญัติประกันวินาศภัย พ.ศ. ๒๕๓๕ ทั้งนี้เฉพาะ๒.๑.๑ อำนาจการพิจารณาใดๆ ที่กฎหมายในส่วนที่ว่าด้วยเงื่อนไขในการจัดตั้งบริษัทเพื่อประกอบธุรกิจประกันวินาศภัยได้กำหนดให้เป็นอำนาจนายทะเบียน๒.๑.๒อำนาจในส่วนที่เกี่ยวกับการวางและการเปลี่ยนแปลงหลักทรัพย์ประกันและเงินสำรองประกันภัยตามมาตรา๑๙ วรรคสี่ มาตรา ๒๕ และมาตรา ๕๖๒.๑.๓ อำนาจในการรับรองเอกสารตามความในมาตรา ๕๖๒.๒ เป็นนายทะเบียนตามพระราชบัญญัติประกันชีวิตพ.ศ. ๒๕๓๕ ทั้งนี้เฉพาะ๒.๒.๑ อำนาจในการพิจารณาใดๆที่กฎหมายในส่วนที่ว่าด้วยเงื่อนไขในการจัดตั้งบริษัทเพื่อประกอบธุรกิจประกันชีวิตได้กำหนดให้เป็นอำนาจนายทะเบียน๒.๒.๒ อำนาจในส่วนที่เกี่ยวกับการวางและการเปลี่ยนแปลงหลักทรัพย์ประกันและเงินสำรองประกันภัยตามมาตรา๒๐ วรรคสาม มาตรา ๒๔ วรรคสองตอนท้าย (เฉพาะในส่วนที่ให้นำความในมาตรา ๒๑ และมาตรา๒๒ มาใช้บังคับโดยอนุโลม) มาตรา ๒๕ และมาตรา ๕๐๒.๒.๓ อำนาจในการรับรองเอกสารตามความในมาตรา ๕๐ข้อ ๓มอบหมายผู้อำนวยการฝ่ายกำกับบุคลากรประกันภัย๓.๑ เป็นนายทะเบียนตามประกาศที่ออกตามความในมาตรา๖๘ วรรคสองแห่งพระราชบัญญัติประกันวินาศภัย พ.ศ. ๒๕๓๕ และมาตรา ๗๓วรรคสองแห่งพระราชบัญญัติประกันชีวิต พ.ศ. ๒๕๓๕๓.๒ เป็นผู้ทำการแทนในการอนุญาตให้เปิดสอบและประกาศผลสอบความรู้เพื่อขอรับใบรับอนุญาตเป็นตัวแทนประกันวินาศภัยใบอนุญาตเป็นนายหน้าประกันวินาศภัย ใบรับอนุญาตเป็นตัวแทนประกันชีวิตใบอนุญาตเป็นนายหน้าประกันชีวิต๓.๓เป็นผู้ลงนามกำกับในใบอนุญาตเป็นตัวแทนประกันวินาศภัยใบอนุญาตเป็นตัวแทนประกันชีวิตอำนาจตาม ๓.๓ ให้เป็นอำนาจของผู้อำนวยการส่วนในฝ่ายกำกับบุคลากรประกันภัยด้วยข้อ ๔มอบหมายผู้อำนวยการฝ่ายบริหารทั่วไปและกองทุน๔.๑เป็นผู้มีอำนาจอนุมัติการจ่ายเงินกองทุนทดแทนผู้ประสบภัย ซึ่งมีการเบิกจ่าย ณสำนักงานคณะกรรมการกำกับและส่งเสริมการประกอบธุรกิจประกันภัย เพื่อจ่ายเป็นค่าใช้จ่ายในการบริหารงานและค่าใช้จ่ายอื่นของสำนักงานกองทุนทดแทนผู้ประสบภัยในการดำเนินการตามกฎหมายว่าด้วยการคุ้มครองผู้ประสบภัยจากรถตามที่เลขาธิการเห็นชอบ๔.๒ เป็นผู้รับรองสิทธิการรักษาพยาบาลข้อ ๕มอบหมายผู้อำนวยการฝ่ายคุ้มครองสิทธิประโยชน์ผู้อำนวยการส่วนคุ้มครองสิทธิประโยชน์เป็นผู้มีอำนาจอนุมัติการจ่ายเงินกองทุนทดแทนผู้ประสบภัยเพื่อจ่ายเป็นค่าเสียหายเบื้องต้นตามมาตรา๒๓ ของกฎหมายว่าด้วยการคุ้มครองผู้ประสบภัยข้อ ๖มอบหมายผู้อำนวยการฝ่ายผู้อำนวยการสำนัก เป็นผู้ทำการในการติดต่อขอข้อมูลจากหน่วยงานของรัฐ หน่วยงานเอกชนทั้งนี้เพื่อประโยชน์ในการปฏิบัติงานของฝ่าย หรือสำนักนั้นๆข้อ ๗มอบหมายผู้อำนวยการฝ่ายผู้อำนวยการสำนัก เป็นผู้ทำการแจ้งผู้เกี่ยวข้องให้ทราบถึงผลการพิจารณาเรื่องต่างๆที่อยู่ในความรับผิดชอบของฝ่าย หรือสำนักทั้งนี้ ตั้งแต่บัดนี้เป็นต้นไปสั่งณ วันที่ ๒๙ พฤศจิกายน พ.ศ. ๒๕๕๐จันทราบูรณฤกษ์เลขาธิการคณะกรรมการกำกับและส่งเสริมการประกอบธุรกิจประกันภัยปริยานุช/ผู้จัดทำ๓๐พฤษภาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๘๕ ง/หน้า ๓๑/๒๑ พฤษภาคม ๒๕๕๑